wickkiey/tamil-wikipedia-markdown huggingface dataset:
# ஏலூரு மாவட்டம்


வில் புத்த பூங்கா]]  


**ஏலூரு மாவட்டம்** (**Eluru district**), ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிட நகரம் ஏலூரு ஆகும். மேற்கு கோதாவரி மாவட்டத்தின் ஏலூரு வருவாய் கோட்டம், *ஜெங்கரெட்டிகுடேம்* வருவாய் கோட்டம் மற்றும் கிருஷ்ணா மாவட்டத்தின் *நுஸ்வித்* வருவாய் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.  
## மக்கள் தொகை பரம்பல்
6411.56 சதுர கிலோ மீட்டர் பரப்பளவு கொண்ட ஏலூரு மாவட்டத்தின் மொத்த மக்கள் தொகை 16,18,288 ஆகும். இதன் மக்கள் தொகையில் பட்டியல் சமூகத்தவர்கள் 4,38,087 (21.87 %) உள்ளனர். இதன் எழுத்தறிவு 71.44% ஆகும்.  
## புவியியல்
6,679 சதுர கிலோ மீட்டர் பரப்பளவு கொண்ட ஏலூரு மாவட்டத்தின் வடக்கில் கம்மம் மாவட்டம் மற்றும் அல்லூரி சீதாராம இராஜு மாவட்டம், தெற்கில் மேற்கு கோதாவரி மாவட்டம் மற்றும் கொனசீமா மாவட்டம், கிழக்கில் கிழக்கு கோதாவரி மாவட்டம் மற்றும் மேற்கில் கோதாவரி ஆறும் எல்லைகளாகக் கொண்டுள்ளது.  

## மாவட்ட நிர்வாகம்
ஏலூரு மாவட்டம் ஏலூரு, ஜெங்கரெட்டிகுடேம் மற்றும் முழிவீடு என 3 வருவாய்க் கோட்டங்களாகவும், 28 மண்டல்களாகப் பிரிக்கப்பட்டுள்ளது. இம்மாவட்டத்தில் ஏலூரு மாநகராட்சி உள்ளது. இம்மாவட்டத்தில் 624 கிராமங்கள் உள்ளது.  

### மண்டல்கள்
ஏலூரு வருவாய் கோட்டம் 13 மண்டல்களையும், ஜங்காரெட்டிகூடம் வருவாய் கோட்டம் 10 மண்டல்களையும், நுசிவீடு வருவாய் கோட்டம் 6 மண்டல்களையும் கொண்டுள்ளது.  

| # | ஜங்காரெட்டிகூடம் வருவாய் கோட்டம் | ஏலூரு வருவாய் கோட்டம் | நுசிவீடு வருவாய்க் கோட்டம் |
| --- | --- | --- | --- |
| 1 | ஜங்காரெட்டிகூடம் | ஏலூரு | நுசிவீடு |
| 2 | போலவரம் | தெந்துலூர் | லிங்கபாலம் |
| 3 | புட்டாயகூடம் | பெதவேகி | அகிரிபள்ளி |
| 4 | ஜீலுகுமில்லி | பெதபாடு | சத்திரை |
| 5 | கொய்யலகூடம் | உங்குட்டூர் | முசுன்னூரு |
| 6 | குக்குனூர் | பீமடோலு | சிந்தலபூடி |
| 7 | வேலேருபாடு | நிடமர்ரு |  |
| 8 | காமவரப்புகோட்டை | கணபவரம் |  |
| 9 | நரசாபுரம் | கைக்காலூரு |  |
| 10 | துவாரகா திருமலை | மந்தவள்ளி |  |
| 11 | காளிதிந்தி |  |  |
| 12 | முடிநெப்பள்ளி |  |  |
| 13 | தாடேபள்ளிகூடம் | } |  |

## அரசியல்
ஏலூரு மாவட்டத்தில் ஏலூரு மக்களவைத் தொகுதி]]யும், 7 சட்டமன்றத் தொகுதிகளையும் கொண்டுள்ளது. அவைகள்:  

- உங்குட்டூர்
- தெந்தலூர்
- ஏலூர்
- போலவரம்
- சிந்தலபூடி
- நூஜிவீடு
- கைகலூர்
## இதனையும் காண்க
- ஆந்திரப் பிரதேச மாவட்டங்களின் பட்டியல்
# சந்தனராசா


**சந்தனராசா** (*Chandanaraja*) (ஆட்சி 890-917பொ.ச.) சௌகான் வம்சத்தைச் சேர்ந்த ஒரு இந்திய மன்னர். இவர் வடமேற்கு இந்தியாவில் இன்றைய இராஜஸ்தானின் சில பகுதிகளை ஆட்சி செய்தார்.  

இவர் தனது தந்தை இரண்டாம் கோவிந்தராசனுக்குப் (இரண்டாம் குவாகா) பிறகு சகமான மன்னராக ஆனார். இவர் வாப்பயராஜா என்றும் மாணிக்க ராய் என்றும் அழைக்கப்படுகிறார்.  

ஹர்ஷநாத் கோயில் கல்வெட்டின் படி, சந்தன ருத்ரா (அல்லது உருத்ரேனா) என்ற தோமரா ஆட்சியாளரை தோற்கடித்ததாக அறியப்படுகிறது. வரலாற்றாசிரியர் தசரத சர்மா இந்த ஆட்சியாளரை தில்லியின் தோமரா வம்சத்தின் ஒரு மன்னருடன் அடையாளப்படுத்துகிறார். உருத்ரன் என்பது தோமரா ஆட்சியாளர் சந்திரபாலன் அல்லது பிபாசபாலனின் மற்றொரு பெயர் என்று வரலாற்றாசிரியர் ஆர்.பி. சிங் கருதுகிறார்.  

இவரது ராணி ருத்ராணி அவளுடைய யோக சக்தியின் காரணமாக "ஆத்ம-பிரபா" என்றும் அழைக்கப்பட்டாள் என்று பிருத்விராஜ விஜயம் கூறுகிறது. அவள் புஷ்கர் ஏரிக்கரையில் 1,000 விளக்கு போன்ற இலிங்கங்களை அமைத்ததாக கூறப்படுகிறது.
# என் டி ஆர் மாவட்டம்


கிருஷ்ணா மாவட்டத்தின் விஜயவாடா வருவாய் கோட்டம், நந்திகாமா வருவாய் கோட்டம் மற்றும் திருவூர் வருவாய்க் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.  

3,316 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள் தொகை 22,18,591 ஆகும்.  

## நிர்வாகப் பிரிவுகள்
என் டி ஆர் மாவட்டம் விஜயவாடா, நந்திகாமா மற்றும் திருவூர் என மூன்று வருவாய்க் கோட்டகளையும், 20 மண்டல்களையும், 321 கிராமங்களையும் கொண்டது. இம்மாவட்டத்தின் ஒரே மாநகராட்சி விஜயவாடா நகரம் ஆகும்.  

### மண்டலங்கள்
| # | திருவூர் வருவாய் கோட்டம் | நந்திகாமா வருவாய் கோட்டம் | விஜயவாடா வருவாய் கோட்டம் |
| --- | --- | --- | --- |
| 1 | ரெட்டிக்குடேம் | நந்திக்காமா | இப்ராகிம்பட்டினம் |
| 2 | திருவூர் | காஞ்சிகச்சேரியா | விஜயவாடா கிராமப்புறம் |
| 3 | விஸ்சன்னாபேட்டை | சந்தர்லாபடு | விஜயவாடா நகர்புறம் |
| 4 | காம்பாலகுடேம் | வீருல்லாபடு | விஜயவாடா நகர் மையம் |
| 5 | ஏ. கோண்டுரு | ஜெக்கையா பேட்டை | விஜயவாடா வடக்கு |
| 6 | வாத்சாவை | விஜயவாடா கிழக்கு |  |
| 7 | பெனுகாஞ்சிபிரோலு | ஜி. கோண்டுரு |  |
| 8 | மைலாவரம் | } |  |

## ஆன்மீகம் & சுற்றுலா
கனக துர்கை கோயில், ஜெகதீஷ்வர கோயில், கொண்டப்பள்ளி கோட்டை மற்றும் பவானித் தீவு இம்மாவட்டத்தில் முக்கிய சுற்றுலா மற்றும் ஆன்மீகத் தலங்கள் ஆகும்.  

## அரசியல்
இம்மாவட்டத்தில் விஜயவாடா மக்களவைத் தொகுதி மற்றும் 7 சட்டமன்றத் தொகுதிகள் உள்ளது. அவைகள்:  

| 69 | 118 | திருவூர் சட்டமன்றத் தொகுதி | பட்டியல் சாதி | 12 | 29 | விஜயவாடா மக்களவைத் தொகுதி | எதுவுமில்லை |
| --- | --- | --- | --- | --- | --- | --- | --- |
| 79 | 198 | விஜயவாடா மேற்கு சட்டமன்றத் தொகுதி | எதுவுமில்லை |  |  |  |  |
| 80 | 199 | விஜயவாடா மத்தியம் சட்டமன்றத் தொகுதி |  |  |  |  |  |
| 81 | 200 | விஜயவாடா கிழக்கு சட்டமன்றத் தொகுதி |  |  |  |  |  |
| 82 | 201 | மைலவரம் சட்டமன்றத் தொகுதி |  |  |  |  |  |
| 83 | 202 | நந்திகாமா சட்டமன்றத் தொகுதி | பட்டியல் சாதி |  |  |  |  |
| 84 | 203 | ஜக்கய்யபேட்டை சட்டமன்றத் தொகுதி | எதுவுமில்லை | } |  |  |  |

## இதனையும் காண்க
- ஆந்திரப் பிரதேச மாவட்டங்களின் பட்டியல்
# திருப்பதி மாவட்டம்



**திருப்பதி மாவட்டம்** (**Tirupati district**), ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் தலைமையிடம் திருப்பதி நகரம் ஆகும். இப்புதிய மாவட்டம் 4 ஏப்ரல் 2022 அன்று சித்தூர் மாவட்டத்தின் திருப்பதி வருவாய் கோட்டம் மற்றும் நெல்லூர் மாவட்டத்தின் நாயுடு பேட்டை வருவாய் கோட்டம் மற்றும் கூடூர் வருவாய் கோட்டத்தின் பகுதிகளைக் கொண்டு நிறுவப்பட்டது.  

9,174 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 22.18 இலட்சம் ஆகும்.  
## மாவட்ட நிர்வாகப் பிரிவுகள்
திருப்பதி மாவட்டம் கூடூர், சூலூர் பேட்டை, ஸ்ரீகாளஹஸ்தி மற்றும் திருப்பதி என 4 வருவாய் கோட்டங்களையும், 34 மண்டல்களையும், 784 கிராம ஊராட்சிகளையும் 5 நகராட்சிகளையும் மற்றும் திருப்பதி மாநகராட்சியும் கொண்டுள்ளது.  

### மண்டல்கள்
| # | கூடூர் வருவாய் கோட்டம் | சூலூர் பேட்டை வருவாய் கோட்டம் | ஸ்ரீகாளஹஸ்தி வருவாய் கோட்டம் | திருப்பதி வருவாய் கோட்டம் |
| --- | --- | --- | --- | --- |
| 1 | கூடூர் | ஒஜிலி | ஸ்ரீகாளஹஸ்தி | திருப்பதி நகர்புறம் |
| 2 | சில்லாக்கூர் | நாயுடுபேட்டை | தொட்டம்பேடு | திருப்பதி கிராமப்புறம் |
| 3 | கோட்டா | பெல்லாக்கூர் | பிட்சாத்தூர் | சந்திரகிரி |
| 4 | வடகாடு | தோரவாரிசத்திரம் | நாராயணவனம் | இராமச்சந்திரபுரம் |
| 5 | சித்தாமூர் | சூலூர் பேட்டை | கே. வி. பி. புரம் | வடமாலப்பேட்டை |
| 6 | பாலய்யாபள்ளி | தடா | ரேணிகுண்டா | புத்தூர் |
| 7 | வேங்கடகிரி | பி. என். கந்திரிகா | யேர்பீடு | யெர்ராவரிபாளையம் |
| 8 | தக்கிளி | வரதய்யாபாளையம் | நாகலாபுரம் | சின்னகோட்டிகல்லூ |
| 9 | சத்தியவேடு | பாகலா | } |  |

### அரசியல்

இம்மாவட்டம் சித்தூர் மக்களவைத் தொகுதி(பகுதி) மற்றும் திருப்பதி மக்களவைத் தொகுதி கொண்டது. மேலும் இம்மாவட்டத்தில் 7 சட்டமன்றத் தொகுதிகளும் உள்ளது.  
| 166 | 285 | சந்திரகிரி | எதுவுமில்லை | 25 | சித்தூர் மக்களவைத் தொகுதி | SC |
| --- | --- | --- | --- | --- | --- | --- |
| 120 | 239 | கூடூர் | SC | 23 | திருப்பதி மக்களவைத் தொகுதி | எதுவுமில்லை |
| 121 | 240 | சூளூர்பேட்டை |  |  |  |  |
| 122 | 241 | வெங்கடகிரி | எதுவுமில்லை |  |  |  |
| 167 | 286 | திருப்பதி |  |  |  |  |
| 168 | 287 | ஸ்ரீகாளஹஸ்தி |  |  |  |  |
| 169 | 288 | சத்யவேடு | SC | } |  |  |

## இதனையும் காண்க
- ஆந்திரப் பிரதேச மாவட்டங்களின் பட்டியல்
- ஆந்திரப் பிரதேசம்
- மாவட்டம்(இந்தியா)
# தி பேட்மேன் (திரைப்படம்)



**தி பேட்மேன்** (The Batman) என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டிசி காமிக்ஸ் வரைகதையில் தோன்றிய பேட்மேன் என்ற மீநாயகன் கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், 6வது & இடாஹோ மற்றும் டிலான் கிளார்க் புரொடக்சன்சு ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது. இது பேட்மேன் திரைப்படத்தின் மறுதொடக்கம் ஆகும்.  

இந்த திரைப்படம் மாட் ரீவ்ஸ் என்பவர் இயக்கத்தில், மாட் ரீவ்ஸ் மற்றும் பீட்டர் கிரேக் ஆகியோர் திரைக்கதையில், ராபர்ட் பாட்டின்சன், ஜோ கிராவிட்சு, பால் டானோ, ஜெப்ரி ரைட், ஜான் டர்டர்ரோ, பீட்டர் சர்ஸ்கார்ட், ஆண்டி செர்கிஸ் மற்றும் கோலின் பார்ரெல் போன்ற பலர் நடிப்பில் உருவாக்கப்பட்டது. கோதம் நகரில் இரண்டு ஆண்டுகளாக குற்றங்களுக்கு எதிராக போராடி வரும் பேட்மேன், அந்த நகரத்தில் உள்ள முக்கிய பணக்காரர்களை குறிவைக்கும் தொடர் கொலை செய்யும் ரிட்லேர் (டானோ) என்பவரை பின்தொடரும் போது பல முக்கிய புள்ளிகளின் ஊழலை வெளிப்படுத்துவதை படம் விபரிக்கின்றது.  

2013 இல் டிசி நீட்டிக்கப்பட்ட பிரபஞ்சத்தில் நடிகர் பென் அஃப்லெக் என்பவர் பேட்மேனாக நடித்த பிறகு இந்த படத்தின் வளர்ச்சி தொடங்கியது. தி பேட்மேன் படத்தை பென் அஃப்லெக் என்பவர் இயக்கவும், தயாரிக்கவும், இணைந்து எழுதவும் மற்றும் நடிக்கவும் கையெழுத்திட்டார், பின்னர் இந்த படத்தின் வளர்ச்சியில் இருந்து அவராகவே வெளியேறினார். பின்னர் டிசி நீட்டிக்கப்பட்ட பிரபஞ்சத்தின் இணைப்புகளை நீக்கி, ஒன்றை படமாக மீண்டும் உருவாக்க முடிவு செய்யப்பட்டு, மாட் ரீவ்ஸ் என்பவரை இயக்குநர் மற்றும் திரைக்கதையாளராகவும் ஒப்பந்தம் செய்யப்பட்டார். மே 2019 இல் நடிகர் ராபர்ட் பாட்டின்சன் என்பவர் பேட்மேன் என்ற கதாபாத்திரத்தில் நடிப்பார் என்று அறிவிக்கப்பட்டது. சனவரி 2020 மற்றும் மார்ச் 2021 க்கு இடையில் ஐக்கிய இராச்சியம் மற்றும் சிகாகோவில் படப்பிடிப்பு நடைபெற்றது.  

தி பேட்மேன் படம் மார்ச் 1, 2022 அன்று நியூயார்க்கில் உள்ள லிங்கன் சென்டரில் திரையிடப்பட்டது, மேலும் மார்ச் 4 அன்று உலகம் முழுவதும் திரையரங்குகளில் வெளியிடப்பட்டது. கோவிட்-19 பெருந்தொற்றுநோய் காரணமாக இது ஜூன் 2021 இன் தொடக்க தேதியிலிருந்து இரண்டு முறை தாமதமானது. இப்படம் $185–200 மில்லியன் செலவில் உருவாக்கப்பட்டு, $711 மில்லியனுக்கும் மேலாக வசூலித்துள்ளது, இது 2022 ஆம் ஆண்டில் அதிக வசூல் செய்த படமாக அமைந்தது, மேலும் செயல்திறன், ஒளிப்பதிவு, ரீவ்ஸின் இயக்கம், அதிரடி காட்சிகள் மற்றும் கதை ஆகியவற்றிற்காக பாராட்டப்பட்டது, இருப்பினும் சிலர் அதன் இயக்க நேரத்தை விமர்சித்துள்ளனர். இது பேட்மேன் பகிரப்பட்ட பிரபஞ்சத்தை வெளியிடும் நோக்கம் கொண்டது, இரண்டு தொடர்ச்சிகள் திட்டமிடப்பட்டு இரண்டு வழித்தொடர் தொலைக்காட்சித் தொடர்கள் ஹபிஓ மேக்ஸின் வளர்ச்சியில் உள்ளன.
# அலிகார் முற்றுகை


**அலிகார் முற்றுகை** (*Siege of Aligarh*) பிரித்தானிய கிழக்கிந்திய நிறுவனத்திற்கும் மராத்தா கூட்டமைப்புக்கும் இடையே இரண்டாம் ஆங்கிலோ-மராத்தா போரின் போது (1803-1805) இந்தியாவின் அலிகார் நகரில் நடந்த போரைக் குறிக்கிறது. அலிகார் போர் என்றும் இம்முற்றுகையைக் குறிப்பிடுவர்.  

இந்தியாவின் வலிமையான கோட்டைகளில் ஒன்றான அலிகார் கோட்டை, பிரெஞ்சு கூலிப்படை அதிகாரியான பியர் பெரோனால் பலப்படுத்தப்பட்டு அவரது கட்டுப்பாட்டில் இருந்தது. 1803 ஆம் ஆண்டு செப்டம்பர் 1 ஆம் தேதி, தளபதி லார்ட்டு கெரார்டு லேக்கு தலைமையில் அலிகார் கோட்டை முற்றுகையிடப்பட்டது. இப்போது யார்க்சயர் படைப்பிரிவு என்று அழைக்கப்படும் பிரித்தானிய 76 ஆவது படைப்பிரிவு இம்முற்றுகையில் கெரார்டு லேக்குக்கு உதவியது. 1803 ஆம் ஆண்டு செப்டம்பர் மாதம் 4 ஆம் தேதியன்று மராட்டியர்கள் மற்றும் பிரெஞ்சுக்காரர்களிடமிருந்து அலிகார் கோட்டை கைப்பற்றப்பட்டது. தாக்குதலின் போது, பிரெஞ்சு வீரர்களால் கோட்டையைச் சுற்றி பதினான்கு அகழிகள் வாள் கத்திகள் மற்றும் நச்சு ஆயுதங்கள் என வரிசையாக அமைக்கப்பட்டன. சுவர்கள் பிரெஞ்சு பீரங்கிகளால் பலப்படுத்தப்பட்டன. புலிகள் மற்றும் சிந்தியாவின் சிங்கங்கள் போன்ற விலங்குகள் கூட பிரெஞ்சுக்காரர்களால் பயன்படுத்தப்பட்டன.
# சார்லசு அட்வுட் கோபோய்ட்


**சார்லசு அட்வுட் கோபோய்ட்** (*Charles Atwood Kofoid*)(11 அக்டோபர் 1865 &#x2013; 30 மே 1947) என்பவர் அமெரிக்க விலங்கியல் நிபுணர் ஆவார். இவர் கடல்சார் புரோட்டோசோவான்களை சேகரித்து வகைப்படுத்தியதில் பெயர் பெற்றவர்.  

கோபோய்ட் ஐரோப்பாவின் உயிரியல் நிலையங்கள் பற்றிய எழுதியுள்ளார்.
# பசந்த குமார் தாசு


**பசந்த குமார் தாசு** (*Basanta Kumar Das*)(21 நவம்பர் 1899 - 6 ஏப்ரல் 1957) என்பவர் இந்திய மீன்வள விலங்கியல் நிபுணர் ஆவார். இவர் காற்றைச் சுவாசிக்கும் மீன்களைப் பற்றி ஆய்வு செய்துள்ளார். ஐதராபாத்திலுள்ள உசுமானியா பல்கலைக்கழகத்தில் விலங்கியல் பேராசிரியராகப் பணியாற்றினார்.  

## வாழ்க்கை மற்றும் வேலை
தாசு மேற்கு வங்காளம், வர்தமான் மாவட்டத்தில் உள்ள கங்கூரில் பிறந்தார். இவர் முயர் மத்திய கல்லூரியில் சேர்ந்து 1918-ல் *எம். எஸ்.* பட்டம் பெறுவதற்கு முன்பு அலகாபாத்தில் உள்ள அரசுப் பள்ளியில் பயின்றார். இவர் 1920-ல் அலகாபாத் பல்கலைக்கழகத்தில் விரிவுரையாளரானார். வெளிநாட்டில் படிக்க உத்தரப் பிரதேச மாநில உதவித்தொகை பெற்றார். இவர் இம்பீரியல் கல்லூரியில் சேர்ந்தார். இங்கு ஈ. டபுல்யூ. மெக்பிரைடின் வழிகாட்டுதலின் கீழ் காற்றைச் சுவாசிக்கும் மீன்கள் குறித்து ஆய்வுகள் மேற்கொண்டார். 1926-ல் இலண்டன் பல்கலைக்கழகத்தில் அறிவியல் முனைவர் பட்டம் பெற்றார். பின்னர் கல்கத்தா பல்கலைக்கழகத்தில் (1926-31) விலங்கியல் பேராசிரியரானார். இதன் பின்னர் உஸ்மானியா பல்கலைக்கழகத்தில் (1931-52) பணியில் சேர்ந்தார். இவர் 1953 முதல் இறக்கும் வரை மீன்வள பிரிவு இயக்குநராக இருந்தார். ஐதராபாத் மிருகக்காட்சிசாலையின் திட்டமிடலிலும் ஈடுபட்டுள்ளார். 1940-ல் இந்திய அறிவியல் மாநாட்டின் விலங்கியல் பிரிவுக்கு இவர் தலைமை தாங்கினார். 1931-ல் இம்பீரியல் கல்லூரியின் கக்சிலி நினைவுப் பரிசைப் பெற்றார் .
# அன்னமய்யா மாவட்டம்


**அன்னமய்யா மாவட்டம்** (**Annamayya district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் ராயச்சோட்டி நகரம் ஆகும். சித்தூர் மாவட்டத்தின் மதனப்பள்ளி வருவாய் கோட்டம், ஒய் எஸ் ஆர் கடப்பா மாவட்டத்தின் ராயச்சோட்டி வருவாய் கோட்டம் மற்றும் புதிதாக நிறுவப்பட்ட ராஜம்பேட் வருவாய் கோட்டத்தின் பகுதிகளைக் கொண்டு 4 ஏப்ரல் 2022 அன்று அன்னமாச்சாரியார் நினைவாக அன்னமய்யா மாவட்டம் நிறுவப்பட்டது.  

7,951 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 16,97,308, ஆகும்.  

## மாவட்ட நிர்வாகம்

இசை கவிஞர் அன்னமாச்சாரியார் சிற்பம்]]  

இம்மாவட்டம் 3 வருவாய் கோட்டங்களையும், 30 மண்டல்களையும், 462 வருவாய் கிராமங்களைக் கொண்டது. மேலும் இம்மாவட்டம் ராஜம்பேட், ராயச்சோட்டி மற்றும் மதனப்பள்ளி என 3 நகராட்சிகளையும் கொண்டது.  
### மண்டல்கள்

| # | ராஜம்பேட் வருவாய் கோட்டம் | ராயச்சோட்டி வருவாய் கோட்டம் | மதனப்பள்ளி வருவாய் கோட்டம் |
| --- | --- | --- | --- |
| 1 | பி. கோடூரு | ராயச்சோட்டி | மதனப்பள்ளி |
| 2 | பெனகளூர் | சம்பெபள்ளி | நிம்மனப்பள்ளி |
| 3 | சித்வேலு | சின்னமண்டயம் | ராமசமுத்திரம் |
| 4 | புள்ளம்பேட்டை | காளிவீடு | தம்பளளபள்ளி |
| 5 | ஓபுளாவாரிபள்ளி | லக்கிரெட்டிப்பள்ளி | மூலக்கலசெருவு |
| 6 | ராஜம்பேட் | ராமாபுரம் | பெத்தமண்டயம் |
| 7 | நந்தலூரூ | பிலெரூ | குரபாலகோட்டை |
| 8 | வீரப்பள்ளி | குர்ரம்கொண்டா | பெத்த திப்பசமுத்திரம் |
| 9 | டி. சுந்துப்பள்ளி | களக்காடா | பி. கொத்தகோட்டை |
| 10 | கம்பம்வாரிப்பள்ளி | காளிகிரி |  |
| 11 | வால்மீகிபுரம் |  |  |

### அரசியல்

இம்மாவட்டம் ராஜம்பேட்டை மக்களவைத் தொகுதி மற்றும் 7 சட்டமன்றத் தொகுதிகளையும் கொண்டுள்ளது.  
| 125 | 244 | ராஜம்பேட்டை சட்டமன்றத் தொகுதி | எதுவுமில்லை | 24 | 41 | ராஜம்பேட்டை மக்களவைத் தொகுதி | எதுவுமில்லை |
| --- | --- | --- | --- | --- | --- | --- | --- |
| 127 | 246 | கோடூர் சட்டமன்றத் தொகுதி | SC |  |  |  |  |
| 128 | 247 | ராயச்சோட்டி சட்டமன்றத் தொகுதி | எதுவுமில்லை |  |  |  |  |
| 162 | 281 | தம்பள்ளப்பள்ளி சட்டமன்றத் தொகுதி |  |  |  |  |  |
| 163 | 282 | பீலேறு சட்டமன்றத் தொகுதி |  |  |  |  |  |
| 164 | 283 | மதனபள்ளி சட்டமன்றத் தொகுதி | } |  |  |  |  |

## இதனையும் காண்க
- ஆந்திரப் பிரதேச மாவட்டங்களின் பட்டியல்
# பெல்ஜியம் அரச பூச்சியியல் சங்கம்

**பெல்ஜியம் அரச பூச்சியியல் சங்கம்** (*Royal Belgian Entomological Society*) என்பது பெல்ஜியத்தின் பிரசெல்சினை அடிப்படையாகக் கொண்ட ஆராய்ச்சியாளர் சமூகமாகும். இது பூச்சியியல் ஆய்வுக்காக அர்ப்பணிக்கப்பட்டுள்ளது. இச்சங்கம் 9 ஏப்ரல் 1855-ல் நிறுவப்பட்டது.  

இச்சமூகத்தின் மூலம் செய்திமடல், *பெல்ஜியன் ஜர்னல் ஆப் என்டமாலஜி* (பெல்ஜிய பூச்சியியல் ஆய்விதழ்) மற்றும் தி *மெமோயர்சு* எனும் வெளியீடுகள் வெளியிடப்படுகின்றன.  

இச்சங்கத்தின் முதல் தலைவர் எட்மண்ட் டி செலிஸ் லாங்சாம்ப்சு (1813-1900) ஆவார்.
# மினர்வராயா மராத்தி


**மினர்வராயா மராத்தி** (*Minervarya marathi*) என்பது இந்தியாவின் மகாராட்டிராவைப் பூர்வீகமாகக் கொண்ட தவளைச் சிற்றினமாகும். இது நெல் வயல்கள் மற்றும் புல்வெளிகள் போன்ற நீர் நிறைந்த பகுதிகளுக்கு அருகில் வாழ்கின்றது. இந்திய விலங்குகள் கணக்கெடுப்பு நிறுவனம் மற்றும் சாவித்ரிபாய் பூலே புனே பல்கலைக்கழக ஆராய்ச்சியாளர்களால் இந்த இனம் கண்டுபிடிக்கப்பட்டது.  

## சொற்பிறப்பியல்
இத்தவளைக் கண்டுபிடிக்கப்பட்ட இடத்தின், உள்ளூர் மொழியான மராத்தியின் பெயரால் இத்தவளைக்குப் பெயரிடப்பட்டுள்ளது.
# மினர்வராயா அக்ரிகோலா


***மினர்வராயா அக்ரிகோலா*** (*Minervarya agricola*)(பொது பெயர்: **பொதுவான இந்திய மட்டைப்பந்து தவளை**) என்பது இந்தியத் துணைக்கண்டத்தைத் பூர்வீகமாகக் கொண்ட தவளைச் சிற்றினமாகும். இதனுடைய பரந்த பரம்பல் *மி. கிரானோசா* மற்றும் *ஜகெரானா சிஹாட்ரென்சிசு* என இச்சிற்றினம் முன்னர் அடையாளம் காணப்பட்டது. பின்னர் இந்த சிற்றினம் 2019-ல் தனிச் சிற்றினமாக வகைப்படுத்தப்பட்டது.  

## பரவல்
இது இந்தியத் துணைக்கண்டத்தில் பரவலாகக் காணப்படும் சிற்றினமாகும். இவை இந்தியா, இலங்கை மற்றும் நேபாளத்தில் காணப்படுகிறது.  

## சூழலியல்
இது வெள்ளம் சூழ்ந்த வயல்வெளிகள் மற்றும் சமவெளிகளில் மனிதர்கள் வசிக்கும் இடங்கள் முதல் மலைகளில் உள்ள ஈரமான காடுகள் வரை பரவலான வாழ்விடங்களை இவை ஆக்கிரமித்துள்ளன.
# நந்தியால் மாவட்டம்



**நந்தியால் மாவட்டம்** (**Nandyal district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் நந்தியால் நகரம் ஆகும். இம்மாவட்டம் கர்நூல் மாவட்டத்தின் நந்தியால் வருவாய் கோட்டம், *துரோணாச்சலம்* எனும் *தோனே வருவாய் கோட்டம்* மற்றும் *அத்மக்கூர்* வருவாய் கோட்டங்களின் பகுதிகளை கொண்டு 5 ஏப்ரல் 2022 அன்று புதிதாக நிறுவப்பட்டது.  

9,681 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 17.82 இலட்சம் ஆகும்.  
## மாவட்ட நிர்வாகம்
இம்மாவட்டம் 3 வருவாய்க் கோட்டங்களாகவும், 29 மண்டல்களாகவும் பிரிக்கப்பட்டுள்ளது. இம்மாவட்டத்தில் நந்தியால், **நந்திகோட்குர்**, **அள்ளகட்ட்டா**, ஆத்மக்கூர் என 4 நகராட்சிகளும், 457 கிராம ஊராட்சிகளும், *பெத்தம்செர்லா* எனும் பேரூராட்சியும் கொண்டது.  
### மண்டல்கள்
| # | ஆத்மக்கூர் வருவாய் கோட்டம் | நந்தியால் வருவாய் கோட்டம் | தோனே வருவாய் கோட்டம் |
| --- | --- | --- | --- |
| 1 | ஸ்ரீசைலம் | நந்தியால் | பங்கனப்பள்ளி |
| 2 | ஆத்மக்கூர் | கோஸ்பாடு | ஓவ்க் |
| 3 | வெலுகோடு | சிரிவெல்லா | கோயில்குந்தலா |
| 4 | நந்திகோட்கூர் | தோர்னிப்பாடு | தோனே |
| 5 | பகிடியாலா | உய்யாலாவாடா | பெத்தம்செர்லா |
| 6 | ஜுபாடு பங்களா | சாகலமர்ரி | பெப்பிலி |
| 7 | கொத்தப்பள்ளி | ருத்திராவரம் |  |
| 8 | பாமுலாப்பாடு | மகாநந்தி |  |
| 9 | மித்தூர் | அல்லகட்டா |  |
| 10 | பண்டி ஆத்மக்கூர் | பாண்யம் |  |
| 11 | கட்டிவெமுலா |  |  |
| 12 | சஞ்சமாலா |  |  |
| 13 | கோலிமிகுண்டலா |  |  |

### அரசியல்
நந்தியால் மாவட்டம் நந்தியால் மக்களவைத் தொகுதி மற்றும் 7 சட்டமன்றத் தொகுதிகளையும் கொண்டது. அவைகள்:  

- ஆள்ளகட்டா சட்டமன்றத் தொகுதி
- நந்திகோட்கூர் சட்டமன்றத் தொகுதி - (தலித்துகளுக்கு ஒதுக்கப்பட்டது)
- பாண்யம் சட்டமன்றத் தொகுதி
- நந்தியால் சட்டமன்றத் தொகுதி
- பங்கனப்பள்ளி சட்டமன்றத் தொகுதி
- ஸ்ரீசைலம் சட்டமன்றத் தொகுதி
- தோனே சட்டமன்றத் தொகுதி

## இதனையும் காண்க
- பங்கனப்பள்ளி மாம்பழம்
- ஆந்திரப் பிரதேச மாவட்டங்களின் பட்டியல்
# நீள் கிளைத்தூண்டில்

**நீள் கிளைத்தூண்டில்** என்பது வணிக ரீதியான மீன்பிடி சாதனம் ஆகும், இது தண்ணீருக்குள் செங்குத்தாக அமைக்கப்பட்ட நீண்ட மீன்பிடி வரிசையைக் கொண்டதாகும். நீளமாக இருக்கும் இந்த தூண்டில் அமைப்பில் கிளைகளாக பல கொக்கிகள் இருக்கும்.  

நீள் கிளைத்தூண்டில் நீருக்கடியில் பாறைகளின் கீழே அல்லது நீர் நெடுவரிசையில் அமைக்கப்படலாம். இவற்றில் கீழே ஒரு எடையும் மற்றும் மேலே ஒரு மிதவையையும் கொண்டிருக்கும்.
# பாபட்லா மாவட்டம்



**பாபட்லா மாவட்டம்** (**Bapatla district**) ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் நிர்வாகத் தலைமையிடம் பாபட்லா நகரம் ஆகும். குண்டூர் மாவட்டத்தின் பாபட்லா வருவாய் கோட்டம் மற்றும் பிரகாசம் மாவட்டத்தின் சிராலா வருவாய்க் கோட்டப் பகுதிகளைக் கொண்டு, புதிய பாபட்லா மாவட்டம் 4 ஏப்ரல் 2022 அன்று நிறுவப்பட்டது.  

## மாவட்ட நிர்வாகம்
பாபட்லா மாவட்டம் பாபட்லா மற்றும் சிராலா எனும் இரண்டு வருவாய் கோட்டங்களாகவும், கோட்டங்களை 25 மண்டல்களாகப் பிரிக்கப்பட்டுள்ளது.  

### மண்டல்கள்

| # | பாபட்லா வருவாய் கோட்டம் | சிராலா வருவாய் கோட்டம் |
| --- | --- | --- |
| 1 | வெமூரு | சிராலா |
| 2 | கொல்லூரு | வேட்டப்பாலம் |
| 3 | சுந்துரு | அட்டான்கி |
| 4 | பட்டிபிரோலு | ஜனகவரம் பங்குளூரு |
| 5 | அமிரிதலூரு | சாந்தமகுலுரூ |
| 6 | ரெப்பள்ளி | பள்ளிக்குறவா |
| 7 | நிஜாம்பட்டினம் | கோரிசபாடு |
| 8 | நகரம் | பர்ச்சூர் |
| 9 | செருகுப்பள்ளி | எட்டனாப்புடி |
| 10 | பாபட்லா | கரம்சேடு |
| 11 | பிட்டாலாவாணிப்பாலம் | இன்க்கொல்லு |
| 12 | கர்லாபாலம் | சின்னகஞ்சம் |
| 13 | மார்த்தூர் |  |

### அரசியல்
இம்மாவட்டத்தில் உள்ள பாபட்லா மக்களவைத் தொகுதியில் கீழ் கண்ட 6 சட்டமன்றத் தொகுதியில் உள்ளது.  
- வேமூர் சட்டமன்றத் தொகுதி (208) (தலித்)
- ரேபள்ளி சட்டமன்றத் தொகுதி (209)
- பாபட்லா சட்டமன்றத் தொகுதி (211)
- பருச்சூர் சட்டமன்றத் தொகுதி (223)
- அத்தங்கி சட்டமன்றத் தொகுதி (224)
- சீராலா சட்டமன்றத் தொகுதி (225)

## இதனையும் காண்க
- ஆந்திரப் பிரதேச மாவட்டங்களின் பட்டியல்
# பாலநாடு மாவட்டம்



**பாலநாடு மாவட்டம்** (**Palnadu district**) இந்தியாவின் ஆந்திரப் பிரதேச மாநிலத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் நரசராபேட்டை நகரம் ஆகும். குண்டூர் மாவட்டத்தின் நரசராபேட்டை வருவாய் கோட்டம் மற்றும் குர்ஜாலா வருவாய்க் கோட்டங்களின் பகுதிகளைக் கொண்டு 04 ஏப்ரல் 2022 அன்று பாலநாடு மாவட்டம் நிறுவப்பட்டது.  

280 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 20,41,723 ஆகும். 22% மக்கள் நகர்புறததில் வாழ்கின்றனர். இத எழுத்தற்வு 53.19% ஆகும்.  
## மாவட்ட நிர்வாகம்
பாலநாடு மாவட்டம் நரசராபேட்டை வருவாய் கோட்டம் மற்றும் குர்ஜாலா வருவாய்க் கோட்டங்களையும், 28 மண்டல்களையும், 366 கிராமங்களையும் கொண்டது. இம்மாவட்டத்தில் நரசராபேட்டை மாநகராட்சி உள்ளது.  

### மண்டல்கள்
| # | குர்ஜலா வருவாய் கோட்டம் | நரசராபேட்டை வருவாய் கோட்டம் |
| --- | --- | --- |
| 1 | பெல்லம்கொண்டா | அச்சம்பேட்டை |
| 2 | குரஜலா | குரோசுரு |
| 3 | தாச்சேபள்ளி | அமராவதி |
| 4 | பிடுகுரல்லா | பெத்தகுறப்பாடு |
| 5 | மச்சாவரம் | நதேந்துலா |
| 6 | மச்செர்லா | சிலக்கலுரிபேட்டை |
| 7 | வேல்தூர்த்தி | எட்லபாடு |
| 8 | துர்கி | ரோம்பிசெர்லா |
| 9 | ரெண்டாச்சிந்தலா | நரசராபேட்டை |
| 10 | கரீம்புடு | சட்டெனப்பள்ளி |
| 11 | ராஜுபாலம் |  |
| 12 | நெகரிகல்லு |  |
| 13 | முப்பல்லா |  |
| 14 | பொல்லப்பள்ளி |  |
| 15 | வினுகொண்டா |  |
| 16 | நூசெந்த்லா |  |
| 17 | சவல்யாபுரம் |  |
| 18 | இப்பூர் | } |

### அரசியல்
பாலநாடு மாவட்டம் நரசராவுபேட்டை மக்களவைத் தொகுதியும், 7 சட்டமன்றத் தொகுதிகளையும் கொண்டுள்ளது. அவைகள்:  

1. பெதகூரபாடு சட்டமன்றத் தொகுதி (204)
1. சிலகலூரிபேட்டை சட்டமன்றத் தொகுதி (215)
1. நரசராவுபேட்டை சட்டமன்றத் தொகுதி (216)
1. சத்தெனபள்ளி சட்டமன்றத் தொகுதி (217)
1. வினுகொண்டா சட்டமன்றத் தொகுதி (218)
1. குரஜாலா சட்டமன்றத் தொகுதி (219)
1. மாச்செர்லா சட்டமன்றத் தொகுதி (220)

## இதனையும் காண்க
- ஆந்திரப் பிரதேச மாவட்டங்களின் பட்டியல்
# மினர்வராயா நிக்கோபாரியென்சிசு


***மினர்வராய நிக்கோபாரியென்சிசு** (Minervarya nicobariensis*), நிக்கோபார் தவளை அல்லது நிக்கோபார் மட்டைப்பந்து-தவளை என்பது இந்தியாவின் நிக்கோபார் தீவுகளில் மட்டும் காணப்படும் தவளைச் சிற்றினமாகும். கடந்த காலத்தில் இது அண்டை தீவான அந்தமான் தீவுகளில் காணப்பட்ட *பெஜெர்வர்யா அந்தமனென்சிசு* சிற்றினமாகக் கருதப்பட்டது, ஆனால் தற்போது இது தனிச் சிற்றினமாக வகைப்படுத்தப்பட்டுள்ளது. இதனுடைய பரவல் நிக்கோபார் தீவுகளின் மத்திய மற்றும் வடக்கு பகுதிகளில் மட்டுப்படுத்தப்பட்டுள்ளது. குறிப்பாக கார் நிக்கோபார் தீவில் இது ஒப்பீட்டளவில் பொதுவானதாகக் காணப்படுகிறது. இதன் விருப்பமான வாழ்விடம் புல்வெளிகளாகும். இங்கு இந்தச் சிற்றினம், மழைநீர் குட்டைகளில் இனப்பெருக்கம் செய்கின்றன. கார் நிக்கோபாரில், இது கடலோர ஈரநிலங்களிலும், புதிதாக அழிக்கப்பட்ட வனப் பரப்புகளிலும் காணப்படுகின்றன.
# மினர்வராயா சியாங்மையென்சிசு

***மினர்வராயா சியாங்மையென்சிசு*** (*Minervarya chiangmaiensis*), பொதுவாக சியாங் மாய் மழை-குளத் தவளை என்று அழைக்கப்படுகிறது. இது டைக்ரோக்ளோசிடே குடும்பத்தில் உள்ள ஓர் தவளைச் சிற்றினம் ஆகும். வட தாய்லாந்தின் தெற்கு சியாங் மாய் மாகாணம், ஓம்கோய் மாவட்டத்தில் உள்ள பான் மோன்ஜோங்கில் ஒற்றை மாதிரி சேகரிக்கப்பட்டது.  

## ஆதாரங்கள்
# மினர்வராயா மாடெசுடா


***மினர்வராயா மாடெசுடா** (Minervarya modesta)* என்பது டைக்ரோக்ளோசிடே குடும்பத்தில் உள்ள தவளைச் சிற்றினங்களுள் ஒன்றாகும். இது இந்தியாவின் கர்நாடக மாநிலத்தில் சிமோகா மாவட்டத்தின் ஜோக் என்ற இடத்தில் காணப்படுகிறது. இது இப்பகுதியில் மட்டுமே காணப்படும் அகணிய உயிரியாகும்.  

## ஆதாரங்கள்

- ராவ், 1920 : *சில தென்னிந்திய பாட்ராசியன்கள்* . பாம்பே நேச்சுரல் ஹிஸ்டரி சொசைட்டியின் ஜர்னல், vol. 27, p. 119-127 ( texte integral ).
- http://research.amnh.org/vz/herpetology/amphibia/Amphibia/Anura/Dicroglossidae/Dicroglossinae/Fejervarya/Fejervarya-modesta
# திபாங்கு அணை


**திபாங்கு அணை** (*Dibang Dam*) இந்தியாவின் அருணாச்சலப் பிரதேசத்தில் உள்ள திபாங்கு பள்ளத்தாக்கு மாவட்டத்தில் அமைக்கத் திட்டமிடப்பட்டுள்ளது. கற்காரை புவியீர்ப்பு வகை அணையாக இது கட்டப்படும். இவ்வாறு கட்டப்பட்டால், இது இந்தியாவின் மிகப்பெரிய அணையாகத் திகழும். 288 மீட்டர் (945 அடி) உயரமுள்ள உலகின் மிக உயரமான கற்காரை புவியீர்ப்பு அணையாகவும் சிறப்பு பெறும். 3,000 மெகாவாட் வரை நீர்மின்சாரத்தை வழங்கவும், திபாங் பள்ளத்தாக்கில் வெள்ளத்தை கட்டுப்படுத்தவும் திபாங் அணை உதவும்.  

## வரலாறு
திபாங்கு அணைக்கான அடிக்கல் 2008 ஆம் ஆண்டு சனவரி மாதம் 31 அன்று பிரதமர் மன்மோகன் சிங்கால் நாட்டப்பட்டது. ஆனால், இத்திட்டத்தின் கட்டுமானப் பணிகள் இன்னும் தொடங்கப்படவில்லை. 2013 ஆம் ஆண்டில் சுற்றுச்சூழல் மற்றும் வன அமைச்சகம் இத்திட்டத்தின் விண்ணப்பத்தை நிராகரித்தது. ஆனால் தேசிய நீர் மின்னாற்றல் ஆணையம் விண்ணப்பத்தை 2014 ஆம் ஆண்டு மீண்டும் சமர்ப்பித்தது. மேலும் அணை தன் தற்காலிக எதிர்மறையான சுற்றுச்சூழல் தாக்கங்கள் மற்றும் இடு மிசுமி பழங்குடியின மக்களின் கட்டாய இடமாற்றம் போன்ற காரணங்களுக்காக உள்ளூர் மற்றும் பன்னாட்டு அமைப்புகளின் எதிர்ப்பின் கீழ் உள்ளது.  

மோடி அரசாங்கம் 2019 ஆம் ஆண்டு அணை கட்டும் திட்டத்திற்கு புதுப்பிக்கப்பட்ட அனுமதியை வழங்கியது. வெள்ளக் கட்டுப்பாடும், மின் உற்பத்தியும் திட்டத்தின் முக்கிய நோக்கங்களாகும். 2020 ஆம் ஆண்டு நிலவரப்படியும் அசாம், அருணாசலப் பிரதேசப் பகுதிகளில் உள்ள இரண்டு பெரிய அணை திட்டங்களான திபாங்கு மற்றும் தாழ் சுபன்சிரி ஆகிய இரு அணை திட்டங்களிலும் கட்ட்டுமான வேலைகள் முன்னேறவில்லை.
# கெராங்கு கிராமம்


**கெராங்கு கிராமம்** (*Kerang Village*) இந்தியாவின் அருணாச்சல பிரதேசத்தின் மேற்கு சியாங் மாவட்டத்தில் இருக்கும் ஒரு சிறிய கிராமம் ஆகும்.  
## அமைவிடம்
கெராங்கு கிராமம் மாவட்டத் தலைமையகத்திலிருந்து வடக்கே 34 கிமீ தொலைவிலும், மாநிலத் தலைநகர் இட்டாநகரில் இருந்து 205 கிமீ தொலைவிலும் அமைந்துள்ளது.  

## தீ விபத்து
12 நவம்பர் 2014 ஆம் ஆண்டு நவம்பர் மாதம் 12 ஆம் தேதியன்று அதிகாலை 1.30 மணியளவில் ஏற்பட்ட தீ விபத்தில் சுமார் 70 வீடுகள் எரிந்து நாசமானது. இந்நிகழ்வு பல குடும்பங்களை வீடற்றதாக ஆக்கியது. இந்த தீ விபத்தில் உயிர் சேதம் ஏதும் ஏற்படவில்லை ஆனால் பல கோடி ரூபாய் மதிப்புள்ள சொத்துக்கள் எரிந்து நாசமாகின. மக்களால் தங்கள் சொத்துக்கள் எதையும் எடுக்க முடியவில்லை. பசுமை முன்னோடி நகரமான இட்டாநகர் மற்றும் ஆதி பானே கெபாங் இளைஞர் பிரிவு போன்றவை தீ விபத்தில் பாதிக்கப்பட்டவர்களுக்கு தன்னார்வ நன்கொடை முகாமை நடத்தியது. அருணாச்சல பிரதேச முதல்வர் நபம் துகி, அருணாச்சல பிரதேச கல்வி அமைச்சர் தபாங் தலோ மற்றும் பிற தலைவர்களும் பாதிக்கப்பட்டவர்களுக்கு சிறிதளவு பணத்தையும் அத்தியாவசியப் பொருள்கள் சிலவற்றையும் நன்கொடையாக அளித்தனர்.
# ஜோ கிராவிட்சு



** ஜோ இசபெல்லா கிராவிட்ஸ்** (பிறப்பு: திசம்பர் 1, 1988 ) என்பவர் அமெரிக்க நாட்டு நடிகை, பாடகர் மற்றும் வடிவழகி ஆவார். இவர் 2007 ஆம் ஆண்டில் நோ ரிசர்வேஷன்ஸ் என்ற காதல் நகைச்சுவைத் திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து 2011 இல் வெளியான மீநாயகன் திரைப்படமான எக்ஸ்-மென்: ஃபர்ஸ்ட் கிளாஸ் என்ற படத்தில் ஏஞ்சல் சால்வடோர் என்ற கதாபாத்திரத்தில் நடித்தார். இந்த திரைப்படத்தில் நடித்ததற்காக டீன் சாய்ஸ் விருது மற்றும் ஸ்க்ரீம் விருதுக்கான பரிந்துரைகளைப் பெற்றார். அதை தொடர்ந்து தி டைவர்ஜென்ட் சீரிஸில் (2014-2016) கிறிஸ்டினாவாகவும், ஃபென்டாஸ்டிக் பீஸ்ட்ஸ் திரைப்படத் தொடரில் (2016-2018) லெட்டா லெஸ்ட்ரேஞ்சாகவும் நடித்ததற்காக இவர் முக்கியமான நடிகை ஆனார்.  

அதை தொடர்ந்து ஜெமினி (2017), கின் (2018), கிமி (2022) போன்ற திரைப்படங்களில் நடித்துள்ளார். மேலும் 2022 ஆம் ஆண்டு வெளியான தி பேட்மேன் என்ற டிசி வரைகதை மீநாயகன் திரைப்படத்தில் கேட்வுமன் என்ற கதாபாத்திரத்திலும் நடித்துள்ளார்.
# தம்புனான்



**தம்புனான்** என்பது (மலாய்: *Pekan Tambunan*; ஆங்கிலம்: *Tambunan Town*) மலேசியா, சபா மாநிலம், உட்பகுதி பிரிவு, தம்புனான் மாவட்டத்தின் தலைநகரம் ஆகும்.  

கடசான்-டூசுன்; இனக் குழுவினர் 86 % பெரும்பான்மையாகக் கொண்ட நகரம். இந்தக் குழுவினருக்கு அடுத்து மலாய்க்காரர்கள், சீனர்கள் மற்றும் பிற பழங்குடியினர் உள்ளனர்.  

சபா மாநிலத் தலைநகரான கோத்தா கினபாலுவில் இருந்து கிழக்கே 80 கி.மீ. தொலைவில்; கோத்தா கினாபாலு - தம்புனான் - கெனிங்காவ் நெடுஞ்சாலையால் இணைக்கப்பட்டு உள்ளது. ரானாவ் நகருக்கு தெற்கே 48 கி.மீ. மற்றும் கெனிங்காவ் நகரில் இருந்து வடக்கே 48 கி.மீ. தொலைவில் உள்ளது.  

## பொது

சராசரியாக 750 மீட்டர் உயரத்தில், குரோக்கர் மலைத்தொடரின் ஒரு பகுதியாக இந்தப் பள்ளத்தாக்கு நகரம் அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது.  

குரோக்கர் மலைத்தொடரின் பள்ளத்தாக்குச் சரிவுகளில் அடுக்கடுக்காய் நெல் வயல்கள். ஏறக்குறைய 70 கிராமங்கள் நிறைந்து உள்ளன. தம்புனான் நகரைச் சுற்றிலும் அடர்ந்த மூங்கில் காடுகள் உள்ளன.  

இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.  

## சொற்பிறப்பியல்

தம்புனான் எனும் பெயர் **தம்** "அடோன்" (*Tam* *adon") மற்றும் "கோம்* **புனான்** ("Gom* '"bunan*) எனும் வார்த்தைகளில் இருந்து பெறப்பட்டது. இரண்டு சொற்களும் இணைந்து "தம்புனான்" ஆனது.  

### ராபிலேசியா வனக் காப்பகம்

தம்புனான் அதன் லைகிங் *(Lihing)* மற்றும் தபாய் *(Tapai)* எனும் மதுபானத் தயாரிப்புகளுக்கு நன்கு அறியப்பட்டது. அவை சபாவின் கடாசான் மற்றும் டூசுன் மக்களால் பாரம்பரியமாக தயாரிக்கப்படும் அரிசிவகை மதுபானங்கள்.  

தம்புனான் நகரத்தின் புறநகர்ப் பகுதியில் ராபிலேசியா வனக் காப்பகம் *(Rafflesia Forest Reserve)* உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.  

தம்புனானுக்குக் கிழக்கே சபாவின் இரண்டாவது உயரமான மலையான துருஸ்மாடி மலை *(Trus Madi)* (2642 மீட்டர்) அமைந்து உள்ளது.  

## பொருளியல்

தம்புனான் விவசாயம் சார்ந்த மாவட்டமாகும். தம்புனான் மக்களில் பெரும்பாலோர் நெல், காய்கறிகள், மீன் பண்ணை, ரப்பர் தோட்டம், பாமாயில் தோட்டம், பொது ஊழியர் வேலைகள் செய்கிறார்கள். 2021 ஆண்டு வரையில், தம்புனானில் குறிப்பிட்டுச் சொல்லும் அளவிற்குப் பெரிய தொழில்கள் எதுவும் இல்லை.  

இந்த நகரம் கோத்தா கினபாலுவில் இருந்து சற்று தொலைவில் உள்ளதால் வளர்ச்சியின் தாக்கங்கள் குறைவு. தம்புனானில் இருந்து 40 கி.மீ. தொலைவில் உள்ள பெரிய நகரமான கெனிங்காவ் நகரின் வளர்ச்சியினால் இந்த நகரத்தின் வளர்ச்சி குன்றி உள்ளது.  
|date=November 2011  
}}  

## மேற்கோள்
# 2,4,6- முக்குளோரோபென்சாயில் குளோரைடு



**2,4,6- முக்குளோரோபென்சாயில் குளோரைடு** (*2,4,6-Trichlorobenzoyl chloride*) C<sub>7</sub>H<sub>2</sub>Cl<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். யாமாகுச்சி வினையாக்கி என்ற பெயராலும் இது அழைக்கப்படுகிறது. குளோரினேற்றம் செய்யப்பட்ட அரோமாட்டிக் சேர்மமான இது பல்வேறு கரிம வேதியியல் தொகுப்பு வினைகளில் பயன்படுத்தப்படுகிறது.  

யாமாகுச்சி எசுத்தராக்கல் வினையில் 2,4,6- முக்குளோரோபென்சாயில் குளோரைடு ஒரு முதன்மையான வினைப்பொருளாகும்.
# மினர்வராயா பெண்டாலி


***மினர்வராயா பெண்டாலி*** (*Minervarya pentali*) அல்லது பெண்டலின் **மினர்வராயன் தவளை**, டைக்ரோக்ளோசிடே என்ற முட்கரண்டி-நாக்கு தவளை குடும்பத்தில் உள்ள ஓர் தவளைச் சிற்றினம் ஆகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரியாகும்.  

## சொற்பிறப்பியல்
தாவர மரபியல் நிபுணரும், தில்லி பல்கலைக்கழகத்தின் முன்னாள் துணைவேந்தருமான தீபக் பெண்டலின் நினைவாக, இப்பல்கலைக்கழகத்தில் உயிரியல் அமைப்புமுறை ஆய்வகத்தை அமைப்பதில் இவர் செய்த உதவியை அங்கீகரிக்கும் வகையில், இந்த சிற்றினத்திற்கு *பெண்டாலி* என்று பெயரிடப்பட்டது. *மினர்வராயா* என்ற பொதுவான பெயர் இலத்தீன் வார்த்தையான "*மினிமஸ்* " என்பதன் போர்ட்மாண்டோ ஆகும். இது "மிகச்சிறியது" என்று பொருள்படும். *மினர்வராயா*வின் சகோத பேரினம் *பெஜர்வராயா* ஆகும். இந்த பெயர் பண்டைய உரோமானிய தெய்வமான மினெர்வாவையும் குறிக்கிறது. தரையில் உள்ள சேற்றிலிருந்து திடீரென மேலே குதிக்கும் தவளைகளின் நடத்தை இத்தெய்வத்தை நினைவூட்டுகிறது. மினெர்வா, அவரின் தந்தையான வியாழனின் தலையிலிருந்து திடீரென வெடித்து, முழுமையாகக் கவசத்தைப் பெற்றதாக அறியப்படுகிறது.  

## விளக்கம்
*மி. பெண்டாலி* மற்ற *மினர்வராயா* சிற்றினங்களை விட சிறியது. ஆண்களில் உடல் நீளம் 20 மி.மீ. நீளமும்; பெண் தவளையின் நீளம் 25 மி.மீ. ஆகும். தோல் மடிப்புகளுடன் புள்ளிகளுடன் காணப்படும். உடலின் மேல் பகுதி சாம்பல்-பழுப்பு நிறமாகவும், கரடு முரடாகக் காணப்படும். அதே சமயம் கீழ்ப் பகுதிகள் மென்மையாகவும் வெளிர் நிறமாகவும் இருக்கும். தொண்டை சதை நிறமானது, அழைப்பு இணைப்பு கருப்பு. மஞ்சள்-சாம்பல் கோடு பின்புறத்தின் நடுவில் செல்கிறது. ஆண்கள் சீரான இடைவெளியில் ஒலியினை உருவாக்குகின்றன.  

## நடத்தை
### அழைப்பு
ஆண் *மி. பெண்டாலி* ஒரு துடிப்பான ஒலியினை உருவாக்குகிறது. இவை சீரான இடைவெளியில் மீண்டும் மீண்டும் ஒலிக்கின்றன. சராசரியாக 19 துடிப்புகளைக் கொண்ட ஒவ்வொரு அழைப்பும், ஒரு வினாடியில் ஐந்தில் ஒரு பங்கு வரை நீடிக்கும். மாலை 6 மணி முதல் இரவு 10 மணி வரை அழைப்புகள் செய்யப்படுகின்றன.  

### இனப்பெருக்கம்
இனப்பெருக்க காலம் சூலை முதல் செப்டம்பர் வரை ஆகும். இந்த பருவத்தில், புல்வெளிகளிலும், நீர்நிலைகளைச் சுற்றியும் ஆண் தவளைகள் அதிக அளவில் கூடும்.  

## பரவல் மற்றும் வாழ்விடம்
*மி. பெண்டாலி* மேற்குத் தொடர்ச்சி மலையின் தென்பகுதியில் மட்டுமே காணப்படுகின்றது. இங்கு இவை பரந்து விரிந்து கடல் மட்டத்திலிருந்து சுமார் 220 மீ உயரம் வரை காணப்படுகிறன. இதன் எல்லை வடக்கே கேரளாவின் கோழிக்கோடு மாவட்டத்திலிருந்து தெற்கே தமிழ்நாட்டின் கன்னியாகுமரி மாவட்டம் வரை பரவியுள்ளது. தவளைகள் தாவரங்கள் நிறைந்த வழியோரங்களிலும், தோட்டங்களிலும், பாசன வயல்களிலும் மற்றும் இயற்கை நீர் ஆதாரங்களுக்கு அருகிலும் காணப்படுகின்றன. இவை வனப்பகுதியிலிருந்து பதிவு செய்யப்படவில்லை.
# ராபிலேசியா வனக் காப்பகம்


**ராபிலேசியா வனக் காப்பகம்** (மலாய்: *Hutan Simpan Rafflesia*; ஆங்கிலம்: *Rafflesia Forest Reserve*) என்பது மலேசியா, சபா மாநிலம், உட்பகுதி பிரிவு, தம்புனான் மாவட்டத்தில் அமைந்து உள்ள ஒரு வனக்காப்பகம் ஆகும்.  

1984-ஆம் ஆண்டு இந்தப் பகுதியில் ஏராளமாகக் காணப்படும் ராபிலேசியா *(Rafflesia pricei)* மலர்களைப் பாதுகாக்க, இந்த வனப் பாதுகாப்பகம் சபா வனத் துறையால் *(Sabah Forestry Department)* நிறுவப்பட்டது.  

## பொது

இந்த வனக் காப்பகத்தைப் பன்னாட்டு இயற்கைப் பாதுகாப்புச் சங்கம் *(International Union for Conservation of Nature - IUCN),* ஒரு பாதுகாப்பு காப்பகமாக அறிவித்து உள்ளது. இந்த வனக் காப்பகத்தின்பரப்பளவில் 356 ஹெக்டர்.  

தம்புனான் நகரத்தின் புறநகர்ப் பகுதியில் இந்த வனக் காப்பகம் உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.  

## காட்சியகம்

## ராபிலேசியா தகவல் மையம்

கோத்தா கினபாலுவில் இருந்து தம்புனான் செல்லும் சாலையில் ராபிலேசியா தகவல் மையம் *(Rafflesia Information Centre)* எனும் பெயரில் ஒரு தகவல் அலுவலகத்தை அமைத்து உள்ளார்கள்.
# பாப்பசின் திணிவுமையத் தேற்றம்



கணிதத்தில் **பாப்பசின் திணிவுமையத் தேற்றம்** (*Pappus's centroid theorem*) என்பது சுழற்சியினால் உருவாகும் மேற்பரப்புகள் மற்றும் திண்மங்களின் மேற்பரப்பளவையும் கன அளவையும் பற்றிய விவரங்களைக் குறிப்பிடும் இரு தொடர்புள்ள தேற்றங்களுள் ஒன்றைக் குறிக்கும். இத்தேற்றம் பாப்பசின் தேற்றம், கல்தினசு தேற்றம், பாப்பசு-கல்தினசு தேற்றம் (*Guldinus theorem*, *Pappus–Guldinus theorem*, *Pappus's theorem*) என்றும் அழைக்கப்படுகிறது.  

இந்தத் தேற்றங்கள், அலெக்சாந்திரியாவின் பாப்பசு மற்றும் பால் கல்தின் எனும் இரு அறிஞர்களால் கண்டறியப்பட்டதாகக் கருதப்படுகிறது. இத்தேற்றங்களின் கூற்றுகள் முதன்முதலாக 1659 இல் அச்சில் காணப்பட்டதென்றாலும் அதற்கும் முன்பாகவே, 1615 இல் கெப்லராலும் 1640 இல் கல்தினாலும் அறியப்பட்டிருந்தது.  

## முதல் தேற்றம்
பாப்பசின் முதல் தேற்றத்தின் கூற்று:  
:*C* என்ற வளைவரையை, அந்த வளைவரைக்கு வெளிப்புறமாகவும் அதே தளத்திலும் அமைந்த ஒரு சுழற்சி அச்சைப் பொறுத்துச் சுழற்றுவதனால் உருவாகும் சுழற்சி மேற்பரப்பின் மேற்பரப்பளவு *A* இன் அளவானது, சுழலும் வளைவரையின் வில்லின் நீளம் (*s*) மற்றும் சுழற்சியின் போது அதன் திணிவு மையம் பயணிக்கும் தூரம் (*s*) இரண்டின் பெருக்குத்தொகைக்குச் சமமாக இருக்கும்.  

: <math>A = sd.</math>  

எடுத்துக்காட்டாக, சிறு ஆரம் *r* ; பெரிய ஆரம் *R* கொண்ட ஒரு உருள்வளையத்தின் மேற்பரப்பளவு:  

: <math>A = (2\pi r)(2\pi R) = 4\pi^2 R r.</math>  

## இரண்டாவது தேற்றம்
பாப்பசின் இரண்டாவது தேற்றக் கூற்று:  
:*F* என்ற தள வடிவை அதற்கு வெளிப்புறம் அமைந்த ஒரு அச்சைப் பொறுத்து சுழற்றுவதால் உண்டாகும் திண்மத்தின் கன அளவு *V* ஆனது, *F* இன் பரப்பளவு *A* மற்றும் சுழற்சியின் போது அதன் திணிவு மையம் பயணிக்கும் தூரம் (*d*) இரண்டின் பெருக்குத்தொகைக்குச் சமமாக இருக்கும். (தள வடிவம் *F* இன் திணிவு மையமும், அதன் வரம்பு வளைவரை *C* இன் திணிவு மையமும் வெவ்வேறானவை)  

: <math>V = Ad.</math>  

எடுத்துக்காட்டாக, சிறு ஆரம் *r* ; பெரிய ஆரம் *R* கொண்ட ஒரு உருள்வளையத்தின் கனவளவு:  

: <math>V = (\pi r^2)(2\pi R) = 2\pi^2 R r^2.</math>  

மேலுள்ள உருள்வளையத்தின் கனவளவு அறிஞர் கெப்லரால் நுண்ணளவுகளைப் பயன்படுத்திக் கண்டறியப்பட்டது.  

## அடிக்குறிப்புகள்
# கால்லியாஸ் அமைதி உடன்பாடு


**கால்லியாஸ் அமைதி உடன்பாடு** (*Peace of Callias*) என்பது கிமு 449 இல் டெலியன் கூட்டணி ( ஏதென்ஸ் தலைமையிலானது) மற்றும் பாரசீகம் ஆகியவற்றுக்கு இடையேயான கிரேக்க பாரசீகப் போர்களை முடிவுக்குக் கொண்டுவந்த அமைதி ஒப்பந்தமாகும் . அகாமனசியப் பாரசீகத்துக்கும் கிரேக்க நகர அரசுகளுக்கும் இடையிலான முதல் சமரச உடன்படிக்கையாகயாக இது உருவானது.  

ஏதெனிய அரசியல்வாதியான கால்லியாசால் இந்த அமைதி பேச்சுவார்த்தை நடத்தப்பட்டது. கிமு 479 இல் செர்கசின் படையெடுப்பின் முடிவிற்குப் பிறகு பாரசீகம் தொடர்ந்து கிரேக்கர்களிடம் தங்கள் கட்டுப்பாட்டுப் பகுதிகளை இழந்தது. ஒப்பந்தத்தின் சரியான காலம் விவாதத்துக்கு உரியது. இருப்பினும் இது பொதுவாக கிமு 469 அல்லது 466 இல் யூரிமெடோன் போர் அல்லது 450 இல் சைப்ரஸ் சலாமிஸ் போருக்குப் பிறகு இருக்கலாம் எனப்படுகிறது. கால்லியாஸ் அமைதி உடன்பாடானது சின்ன ஆசியாவில் உள்ள ஐயோனியா நகர அரசுகளுக்கு சுயாட்சியை வழங்கியது, ஏஜியன் கடற்கரையின் மூன்று நாட்களுக்குள் பாரசீக ஆளுநர்கள் அத்துமீறி நுழைவதைத் தடைசெய்தது மற்றும் ஏஜியனில் இருந்து பாரசீகக் கப்பல்களை தடை செய்தது. ஏதென்சானது சின்ன ஆசியா, சைப்பிரசு, லிபியா அல்லது எகிப்தில் பாரசீக உடமைகளில் தலையிடுவதில்லை என்று ஒப்புக்கொண்டது (அந்த நேரத்தில் ஏதென்ஸ் பாரசீகத்திற்கு எதிரான எகிப்திய கிளர்ச்சிக்கு உதவிய கடற்படையை இழந்தது).
# இரண்டாம் கால்லியாஸ்


**கால்லியாஸ்** (*Callias II*, **Καλλίας** ) என்பவர் ஒரு பண்டைய கிரேக்க அரசியல்வாதி, போர் வீரர், இராசதந்திரி ஆவார். இவர் கிமு 5 ஆம் நூற்றாண்டில் செயல்பட்டவர். இவரது தாத்தா, முதலாம் கால்லியாஸ் மற்றும் இவரது பேரன், மூன்றாம் கால்லியாஸ் ஆகியோரிடமிருந்து இவரை வேறுபடுத்துவதற்காக இவர் பொதுவாக **கால்லியாஸ் II** என்று அழைக்கப்படுகிறார்.  

அரசுக்கு சொந்தமான வெள்ளிச் சுரங்கமான லாரியனுக்கு அடிமைகளை வழங்கிய பணக்கார ஏதெனியன் குடும்பத்தில் பிறந்த ஏதென்சின் பணக்காரர்களில் ஒருவராக இவர் இருந்தார். காலியாஸ் மராத்தான் போரில் (490) போர் புரிந்தார். போருக்குப் பிறகு, ஒரு எதிரி சிப்பாய் காலியாசை ஒரு மன்னராக கருதி குழப்பி, பெரிய அளவிலான தங்கம் மறைத்து வைக்கப்பட்டுள்ள பள்ளம் எங்கு உள்ளது என்று காட்டினார் என்று புளூட்டாக் கூறுகிறார். காலியஸ் அந்த மனிதனைக் கொன்று, புதையலை இரகசியமாக எடுத்துச் சென்றதாகக் கூறப்படுகிறது. இருப்பினும் இந்த நிகழ்வு குறித்து வதந்தி பரவியது இதனால் நகைச்சுவைக் கவிஞர்கள் இவரது குடும்பத்திற்கு *லாக்கோபுளூட்டி* அல்லது "பள்ளத்தால் வளப்படுத்தப்பட்டவர்கள்" என்ற பெயரைக் கொடுத்தனர். அவரது மகன், இப்போனிகஸ், ஒரு இராணுவ தளபதி.  

மில்டியாடீசு இறந்த நேரத்தில், சிமோனின் சகோதரியான எல்பினிசை திருமணம் செய்ய விரும்பிய கல்லியாஸ் அதற்கு ஈடாக சிமோன் தனது தந்தையிடமிருந்து மரபுரிமையாக பெற்ற கடனைச் செலுத்த முன்வந்தார். அதற்கு சிமோன் ஒப்புக்கொண்டார்.  

இந்த காலகட்டத்தில் ஏதென்சின் திறமையான தலைவராக இருந்த பெரிக்கிள்சின் ஆதரவாளரான கல்லியாஸ், ஏதென்சு மற்றும் டெலியன் கூட்டணியின் தூதுவராகவும் இருந்தார். இவர் சூசாவுக்குச் சென்று முதலாம் அர்தசெர்க்சசுடனான அமைதி ஒப்பந்தத்தை முடித்தார் இது கால்லியாஸ் அமைதி உடன்பாடு என்று அறியப்படுகிறது. இந்த ஒப்பந்தம் கிரேக்க பாரசீகப் போரை முடிவுக்குக் கொண்டுவந்தது மற்றும் பாரசீக தாக்குதல்களிலிருந்து சின்ன ஆசியாவில் இருந்த கிரேக்க நகர அரசுகளை பாதுகாத்தது.  

ஏதென்சுக்குத் திரும்பிய காலியஸின் தலைவிதி ஒரு மர்மமாகவே உள்ளது மேலும் இவரது பிற்கால ஆண்டுகள் பற்றிய தகவல்கள் துண்டு துண்டாக மட்டுமே உள்ளன. சில ஆதாரங்கள்  அர்தர்செர்க்சிடம் சென்ற இவரது பணி வெற்றியடையவில்லை என்றும், ஏதென்சுக்கு திரும்பியவுடன் இவர் தேசத்துரோகக் குற்றம் சாட்டப்பட்டு ஐம்பது தாலந்துகள் அபராதம் விதிக்கப்பட்டார் என்றும் குற்றம் சாட்டப்படுகிறது. மற்றவர்கள் கூற்றின்படி,
# பால் டானோ



**பால் பிராங்க்ளின் டானோ** (பிறப்பு: சூன் 19, 1984) என்பவர் அமெரிக்க நாட்டு நடிகர் ஆவார். இவர் 2000 ஆம் ஆண்டில் தி நியூகமர்ஸ் என்ற திரைப்படத்தில் அறிமுகமாகும் முன் பிராடுவே என்ற நாடக அரங்கத்தில் தனது நடிப்பு வாழ்க்கையைத் தொடங்கினார்.  

2001 இல் எல்.ஐ.இ. என்ற படத்தில் நடித்ததற்காக சிறந்த அறிமுக நடிப்புக்கான இன்டிபென்டன்ட் ஸ்பிரிட் விருதை வென்றார். 2006 இல் லிட்டில் மிஸ் சன்ஷைன் என்ற படத்தில் டுவைன் ஹூவர் என்ற கதாபாத்திரத்தில் நடித்ததற்காக பாராட்டுகளைப் பெற்றார். அதை தொடர்ந்து 2007 இல் தேர் வில் பி ப்ளட் என்ற திரைப்படத்தில் பால் மற்றும் எலி போன்ற இரட்டை வேடங்களில் நடித்ததற்காக இவர் சிறந்த துணை நடிகருக்கான பாஃப்டா விருதுக்கு பரிந்துரைக்கப்பட்டார். இதை தொடர்ந்து 12 இயர்ஸ் எ சிலேவ் (2013), லவ் அண்ட் மெர்சி (2015), தி பேட்மேன் (2022) போன்ற பல திரைப்படங்களில் துணைக்கதாபாத்திரங்களில் நடித்துள்ளார்.  

## ஆரம்ப கால வாழ்க்கை
டானோ சூன் 19, 1984 இல் நியூயார்க் நகரில் ஒரு இல்லத்தரசியான கிளாடிஸ் (நீ பிப்) மற்றும் நிதி ஆலோசகரான பால் ஏ. டானோ ஆகியோருக்கு மகனாகப் பிறந்தார். இவருக்கு சாரா என்ற தங்கை உண்டு. இவர் தனது குழந்தைப் பருவத்தின் முதல் சில ஆண்டுகளை நியூயார்க் நகரில் கழித்தார் மற்றும் ஆரம்பக்கல்வியை பிரவுனிங் பள்ளியில் பயின்றார். இவரது குடும்பம் இவர் குழந்தையாக இருந்தபோது நியூ கானானுக்கு குடிபெயர்ந்தது, இறுதியாக கனெக்டிகட்டின் வில்டனில் குடியேறியது. அதை தொடர்ந்து வில்டன் உயர்நிலைப் பள்ளியில் தனது கல்வியைத் தொடர்ந்தார், 2002 இல் பட்டம் பெற்றார் மற்றும் நியூயார்க் நகரத்தில் உள்ள யூஜின் லாங் கல்லூரியில் பயின்றார்.
# கினபாத்தாங்கான் வனவிலங்கு சரணாலயம்



**கினபாத்தாங்கான் வனவிலங்கு சரணாலயம்** (மலாய்: *Santuari Hidupan Liar Kinabatangan*; ஆங்கிலம்: *Kinabatangan Wildlife Sanctuary*) என்பது மலேசியா, சபா மாநிலம், சண்டக்கான் பிரிவு, கினபாத்தாங்கான் மாவட்டத்தில் அமைந்து உள்ள ஒரு வனவிலங்கு சரணாலயம் ஆகும்.  

1997-ஆம் ஆண்டில், கினபாத்தாங்கான் ஆற்றுப் படுகையில் உள்ள 270 ச.கி.மீ. (104 சதுர மைல்) பரப்பளவு மழைக்காடுகள் பாதுகாக்கப்பட்ட பகுதிகளாக அறிவிக்கப்பட்டன. 1999-ஆம் ஆண்டில், மேலும் கூடுதலாக 28,000 ஹெக்டேர் (69,190 ஏக்கர்) பரப்பளவு மழைக்காடுகள் அந்தச் சரணாலயத்தின் கீழ் கொண்டு வரப்பட்டன  

## பொது

உலகில் இரண்டு இடங்களில் மட்டுமே, பத்து வகையான ஓராங் ஊத்தான் (Orangutan) மனித குரங்கினங்கள் ஒன்றாக இணைந்து வாழ்கின்றன. அந்த இடங்களில், இந்தக் கினபாத்தாங்கான் வனவிலங்கு சரணாலயமும் ஒன்றாகும்.  

மேலும் 50 வகையான பாலூட்டிகள்; 200 வகையான பறவைகள்; தும்பிக்கை குரங்குகள் (Proboscis monkeys); சபா குள்ள யானைகள் (Sabah Pygmy elephants); சுமத்திரா காண்டாமிருகங்கள்; நீள்மூக்கு கொக்குகள்; பாம்புத் தாராக்கள்; மரத் தலையன் பறவைகள்; இந்தச் சரணாலயத்தில் பாதுகாக்கப் படுகின்றன.  

கினபாத்தாங்கான் பகுதியில் கோமந்தோங் எனும் பெயரில் ஒரு மலை உள்ளது. அந்த மலையில் மிகப்பெரிய சுண்ணங்கல் குகைகள் உள்ளன. அவற்றின் பெயர் கோமந்தோங் குகைகள் (Gomantong Caves).  

### ஒராங் ஊத்தான் பாதுகாக்கப்பட்ட பகுதி

கோமந்தோங் குகைகளைச் சுற்றியுள்ள பகுதிகள் ஒராங் ஊத்தான் மனிதக் குரங்குகளுக்குப் பாதுகாக்கப்பட்ட பகுதியாக அறிவிக்கப்பட்டு உள்ளது.  

பல நூற்றாண்டுகளாக, கோமந்தோங் குகைகள் அவற்றின் கூட்டு உழவாரன் பறவைகளின் கூடுகளுக்கு புகழ்பெற்றவை. இந்தக் கூடுகள் பறவை கூடு சூப் தயாரிப்பிற்காக அறுவடை செய்யப் படுகின்றன.
# மறைமலை அடிகள் பாலம்

**மறைமலை அடிகள் பாலம்** (முன்பு **மர்மலாங் பாலம்** ) என்பது, அண்ணாசாலையில் அமைந்துள்ள, அடையாறு ஆற்றின் வடக்கு மற்றும் தெற்கு கரைகளை இணைக்கும் சாலைப் பாலமாகும்.  

## வரலாறு
அடையாறு ஆற்றின் குறுக்கே அமைந்துள்ள இந்த மிகப் பழமையான மர்மலாங் பாலம், ஆர்மீனிய வணிகரான கோஜா பெட்ரஸ் உஸ்கான் (ஆங்கிலம்: Coja Petrus Uscan) என்பவரால் 1728 ஆம் ஆண்டில், ஒரு லட்ச ரூபாய் செலவில் கட்டப்பட்டது. அருகில் உள்ள மாம்பலம் கிராமத்தின் பெயரால் இந்தப் பாலம் பெயரிடப்பட்டது. இது மர்மலான் அல்லது மர்மலாங் என்று ஆங்கிலத்தில் அழைக்கப்பட்டது. புதிய பாலத்திற்கு தமிழாசிரியரும், தூய தமிழ் இயக்கத்தின் ஆதரவாளருமான மறைமலை அடிகளின் பெயர் சூட்டப்பட்டுள்ளது .  

சைதாப்பேட்டை பேருந்து நிலையத்தை ஒட்டிய பாலத்தின் வடக்கு முனையில் உஸ்கான் பாலம் கட்டியதை நினைவு கூரும் விதமாக ஒரு பெயர்பலகை காணப்படுகிறது.
# பெரியார் பாலம்


**பெரியார் பாலம்**, முன்பு **செயின்ட் ஜார்ஜ் பாலம்** மற்றும் **திருவல்லிக்கேணி பாலம்** என்று அழைக்கப்பட்டது, இது இந்தியாவின் சென்னை நகரில் உள்ள ஒரு கற்காரையாலான ஆற்றுப் பாலமாகும். இது தீவுத்திடலின் தெற்குப்பகுதியை, நகரின் சுற்றுப்புறங்களுடன் இணைப்பதற்காக கூவம் ஆற்றின் குறுக்கே கட்டப்பட்டுள்ளது.  

## வரலாறு
பெரியார் பாலம் 1805 ஆம் ஆண்டு புனித ஜார்ஜ் என்ற பெயரில் பாலமாக கட்டப்பட்டது. புனித ஜார்ஜ் கோட்டையிலிருந்து திருவல்லிக்கேணியின் சுற்றுப்புறத்தை அணுகுவதற்கான பாலம் என்பதால், இது திருவல்லிக்கேணி பாலம் என்றும் அழைக்கப்பட்டது. இப்பாலம் 1920 ஆம் ஆண்டுகளில் மீண்டும் கட்டப்பட்டது. இந்தியா சுதந்திரம் அடைந்த பிறகு, புனித ஜார்ஜ் பாலம், ***பெரியார் பாலம்*** என பெயர் மாற்றம் செய்யப்பட்டது.
# எல்பின்ஸ்டோன் பாலம்


**எல்பின்ஸ்டோன் பாலம்** (*Elphinstone Bridge, Chennai*) என்பது இந்தியாவின் சென்னையில் அடையாறு ஆற்றின் குறுக்கே கட்டப்பட்டுள்ள பாலமாகும். இப்பாலம் 1840ஆம் ஆண்டு கட்டப்பட்டது. அப்போதைய இந்திய கவர்னர் ஜெனரலின் நினைவாகப் இப்பாலத்திற்கு பெயரிடப்பட்டது. இந்த பாலம் தற்போது பயன்பாட்டில் இல்லை. இதனையொட்டி புதிதாகக் கட்டப்பட்டு பயன்பாட்டில் உள்ள பாலத்திற்கு திரு. வி. க. பாலம் என்று பெயர் சூட்டப்பட்டுள்ளது.
# மெட்ராஸ் காளி பாரி



**மெட்ராஸ் காளி பாரி** (*Madras Kali Bari*) என்பது இந்தியாவின் சென்னையில் மேற்கு மாம்பலம் அருகே அமைந்துள்ள ஒரு இந்துக் கோயிலாகும். பிப்ரவரி 3, 1981 அன்று பேலூர் மடத்தில் உள்ள ராமகிருஷ்ண இயக்கத்தின் செயலாளராக இருந்த சுவாமி லோகேஸ்வரானந்த் மகராஜ் என்பவரால் நிறுவப்பட்டதும், காளி தேவிக்கு அர்ப்பணிக்கப்பட்டதுமான இந்த கோவில், கொல்கத்தாவிற்கு அருகில் உள்ள தக்ஷினேஷ்வர் காளி கோவில் அமைப்பின்படி, சென்னை நகரத்தில் வாழும் வங்காள மொழி பேசும் மக்களால் கட்டப்பட்டுள்ளது.  

## இறைச்சேவை
இந்த கோயிலின் வளாகத்தில், தினமும் பஜனை கீதங்கள் பாடப்படுவதற்காக ஒரு தியான மண்டபம் அமைக்கப்பட்டுள்ளது.. அமாவாசை, துர்கா பூஜை மற்றும் காளி பூஜை போன்ற வங்காள பண்டிகைகளின் போது 25ஈ000 முதல் 30,000 பக்தர்கள் வரை கலந்துகொண்டு மிகப் பிரமாண்டமாக கொண்டாடி வருகின்றனர். அந்நாட்களின் போது கோவிலுக்கு வரும் அனைத்து பக்தர்களுக்கும் அன்னதானம் அல்லது இலவச உணவும் வழங்கப்பட்டு வருகிறது.  

## சமுதாயச் சேவை
இக்கோவில் நிர்வாகத்தித்தினரால் பெண்களுக்கு இலவசமாக தையல் வகுப்புகள் நடத்தப்படுகின்றன, இதன்மூலம் பெண்கள் கண்ணியம் மற்றும் தற்சார்பு வாழ்க்கையை வழங்கக்கூடிய ஒரு தொழிலைத் தொடர உதவுகிறது. மேலும் ஒரு இலவச மருத்துவ சுகாதார மையத்தையும் இக்கோவில் மூலம் பராமரிக்கப்பட்டு வருகிறது. ஒவ்வொரு மாதந்தோறும் இதன் மூலம் கண் பரிசோதனை முகாம் நடத்தப்படுகிறது. இக்கோவிலின் மூலம் ஒரு தர்மசாலா (விருந்தினர் மாளிகை) வசதியையும் வழங்கி வருகிறது. இங்கு மருத்துவ சிகிச்சைக்காக சென்னை வரும் ஏழை நோயாளிகளுக்கும், தரிசனத்திற்கு வரும் பக்தர்களுக்கும் தங்கவும், தங்களை சுத்தம் செய்துகொள்ளவும் சாப்பிட்டு இளைப்பாறவும் பயன்படுகிறது. அனைவருக்குமான இலவச பொது நூலகமும் உள்ளது. ஆன்மிக சொற்பொழிவுகள், திருமணங்கள், உபநயனம், நாமகரன் விழாக்கள் உள்ளிட்ட பல்வேறு நிகழ்ச்சிகள் இங்கு நடத்தப்பட்டு வருகின்றன.
# பைராகிமடம் கோவில்


**பைராகிமடம் கோயில்** (*Bairagimadam Temple*) என்பது இந்தியாவின் சென்னை நகரத்தில் உள்ள முத்தியால்பேட்டை, பாரிமுனையின் (பழைய ஜார்ஜ் டவுன்) அருகில் அமைந்துள்ள ஓர் இந்துக் கோயிலாகும் . இந்தக் கோவில் 17-ஆம் நூற்றாண்டில், பெரி திம்மப்பாவின் மகன், கெட்டி நாராயணனால் கட்டப்பட்டது. இக்கோவிலில் வெங்கடேஸ்வரர் மூலவர் ஆவார். 17 மற்றும் 18 ஆம் நூற்றாண்டுகளின் பிரித்தானிய வரைபடங்களில் பைராகிமடம் கோவில் "லோரெய்ன் பகோடா" என்று குறிப்பிடப்பட்டுள்ளது. லோரெய்ன் என்ற சொல் நாராயணன் என்பதன் சிதைவாக இருக்கலாம் என்ற கருத்தும் நிலவுகிறது.
# இரானாவ்



**இரானாவ்** அல்லது **ரானாவ்** என்பது (மலாய்: *Pekan Ranau*; ஆங்கிலம்: *Ranau Town*) மலேசியா, சபா மாநிலம், மேற்கு கரை பிரிவு, இரானாவ் மாவட்டத்தின் தலைநகரம் ஆகும். இந்த நகரில் டூசுன் சமூகத்தினர் பெரும்பான்மையினர் வாழ்கிறார்கள்.  

இரானாவ் நகரம், அதன் மலைப்பகுதிகளில் இருந்து கிடைக்கும் காய்கறிகள் மற்றும் நறுமண உள்ளூர்த் தேயிலைப் பொருள்களுக்குப் பிரபலமானது.  

தென்கிழக்கு ஆசியாவின் மிக உயரமான மலையான கினபாலு மலைத் தொடரின் அடிவாரப் பகுதியில்; கோத்தா கினபாலு நகரில் இருந்து 124 கி.மீ. தொலைவில் இரானாவ் அமைந்து உள்ளது.  

## பொது
**இரானாவ்** (*Ranau*) என்றால் *ஈரமான நெல் வயல்* என்று பொருள். பரந்த பள்ளத்தாக்கின் வளமான சமவெளிகளில் மக்கள் நீண்ட காலமாக வாழ்ந்து இருக்க வேண்டும். அதனால் அந்தப் பெயர் வைக்கப்பட்டு இருக்கலாம்.  

முன்பு காலத்தில் சுற்றியுள்ள மலைகளில் டூசுன் மக்கள் வாழ்ந்து உள்ளனர். மலைகளின் சரிவுகளில் நெல் பயிரிட்டுள்ளார்கள். ரானாவுக்கு அருகில் குண்டசாங் நகரம் உள்ளது. இந்த நகரைச் சபாவின் *காய்கறி மூலதனம்* என்றும் அழைக்கிறார்கள்.  

## வரலாறு
### சண்டாக்கான் மரண அணிவகுப்பு

இரானாவ் நகருக்கு அருகில் ஆஸ்திரேலிய போர் நினைவுச்சின்னம் உள்ளது. இந்த நினைவுச் சின்னம் ஆஸ்திரேலியப் போர்க் கைதிகளின் மரண அணிவகுப்பைக் குறிக்கிறது.  

ஜப்பானியரின் ஆட்சிக் காலத்தில் சபா, சண்டாக்கான் சிறைச்சாலையில் இருந்து, 260 கி.மீ. தொலைவில் இருந்த இரானாவ் நகரத்திற்கு, ஆஸ்திரேலியப் போர்க்கைதிகள் கால்நடையாக நடக்க வைக்கப் பட்டார்கள். அந்த நிகழ்ச்சியைச் *சண்டாக்கான் மரண அணிவகுப்பு* *(Sandakan Death Marches)* என்று அழைக்கிறார்கள். அந்த மரண அணிவகுப்பில் 2300 பேர் இறந்தார்கள்.  

### இரானாவ் சிறைச்சாலை

ஜப்பானியர்களின் ஆட்சி காலத்தில் சண்டக்கான் நகரில் பிரித்தானிய, ஆஸ்திரேலியப் போர்க் கைதிகளுக்காக ஒரு சிறைச்சாலை உருவாக்கப்பட்டது. அந்தச் சிறைச்சாலையில் இருந்த கைதிகள் மிகவும் கொடூரமான முறையில் நடத்தப்பட்டனர்.  

கூட்டுப் படைகளின் விமானத் தாக்குதல்களைத் தவிர்ப்பதற்காக அந்தச் சிறைச்சாலை, 260 கி.மீ. தொலைவில் இருந்த இரானாவ் உள் பகுதிக்கு மாற்றம் செய்யப்பட்டது.  

அப்போது சண்டாக்கான் சிறைச்சாலையில் 2504 கைதிகள் இருந்தனர். ஏற்கனவே பல ஆயிரம் பேர், சப்பானியர்களின் சித்ரவதைகளினால் இறந்து விட்டனர். எஞ்சியவர்கள் இரானாவ் எனும் இடத்திற்கு கால்நடையாக நடக்க வைக்கப் பட்டனர்.  

அந்த நிகழ்ச்சியைச் சண்டாக்கான் மரண அணிவகுப்பு என்று அழைக்கிறார்கள். போர்க் கைதிகளில் ஆறே ஆறு பேர்தான் தப்பிப் பிழைத்தனர். மற்றவர்கள் அனைவரும் நடைபாதையிலேயே இறந்து போயினர்.  

## காலநிலை
இரானாவ் வெப்பமண்டல மழைக்காடு காலநிலையைக் கொண்டது. ஆண்டு முழுவதும் அதிக மழைப்பொழிவைக் கொண்டுள்ளது.
# செமிதாங்கு



**செமிதாங்கு** (*Zemithang*) இந்தியாவின் அருணாச்சல பிரதேசத்தின் தவாங் மாவட்டத்தில் உள்ள ஒரு கிராமம் ஆகும். பாங்சென், சிமிதாங்கு கிராமம் என்ற பெயர்களாலும் அழைக்கப்படும் இக்கிராமம் பெயரிடப்பட்ட ஒரு வட்டத்தின் தலைமையகமும் ஆகும். திபெத்தில் தோன்றி வடக்கில் இருந்து கின்செமனே என்ற இடத்திற்கு அருகில் இந்தியாவிற்குள் நுழையும் நியாம்யாங்கு சூ என்ற ஆற்றின் கரையில் செமிதாங்கு கிராமம் அமைந்துள்ளது.  

சீனாவின் திபெத் தன்னாட்சிப் பகுதியின் எல்லையிலும், மேற்கில் பூட்டான் எல்லையிலும் அமைந்துள்ள செமிதாங்கு வட்டம் என்பது இந்தியாவின் கடைசி நிர்வாகப் பிரிவு ஆகும். 2011 ஆம் ஆண்டு மக்கள் தொகை கணக்கெடுப்பின்படி செமிதாங்கு வட்டத்தின் 18 கிராமங்களில் மொத்தமாக 2,498 பேர் வசித்தனர். செமிதாங்கு வட்டம் மற்றும் இதன் தெற்கே உள்ள துதுங்கர் வட்டம் ஆகியவை இணைந்து ஒரு சமூக மேம்பாட்டுத் தொகுதியை உருவாக்குகின்றன.  
திபெத்து, நம்கா சூ மற்றும் சும்டோராங் சூ பள்ளத்தாக்குகள் உடனான செமிதாங்கு எல்லை சீனாவுடன் சர்ச்சைக்குரியதாக உள்ளது.  
## காட்சியகம்